CELEX: 62012CA0321
Language: el
Date: 2013-10-10 00:00:00
Title: Υπόθεση C-321/12: Απόφαση του Δικαστηρίου (τρίτο τμήμα) της 10ης Οκτωβρίου 2013 [αίτηση του Centrale Raad van Beroep (Κάτω Χώρες) για την έκδοση προδικαστικής αποφάσεως] — F. van der Helder, D. Farrington κατά College voor zorgverzekeringen [Κοινωνική ασφάλιση — Κανονισμός (ΕΟΚ) αριθ. 1408/71 — Άρθρο 28, παράγραφος 2, στοιχείο β' — Παροχές ασφαλίσεως ασθενείας — Δικαιούχοι συντάξεως λόγω γήρατος σε περισσότερα κράτη μέλη — Κατοικία σε άλλο κράτος μέλος — Χορήγηση παροχών εις είδος στο κράτος μέλος της κατοικίας — Βάρος των παροχών — Κράτος μέλος στη «νομοθεσία» του οποίου είχε υπαχθεί ο δικαιούχος επί περισσότερο χρόνο — Έννοια]

23.11.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 344/33
            
         Απόφαση του Δικαστηρίου (τρίτο τμήμα) της 10ης Οκτωβρίου 2013 [αίτηση του Centrale Raad van Beroep (Κάτω Χώρες) για την έκδοση προδικαστικής αποφάσεως] — F. van der Helder, D. Farrington κατά College voor zorgverzekeringen
   (Υπόθεση C-321/12) (1)
   
   (Κοινωνική ασφάλιση - Κανονισμός (ΕΟΚ) αριθ. 1408/71 - Άρθρο 28, παράγραφος 2, στοιχείο β' - Παροχές ασφαλίσεως ασθενείας - Δικαιούχοι συντάξεως λόγω γήρατος σε περισσότερα κράτη μέλη - Κατοικία σε άλλο κράτος μέλος - Χορήγηση παροχών εις είδος στο κράτος μέλος της κατοικίας - Βάρος των παροχών - Κράτος μέλος στη «νομοθεσία» του οποίου είχε υπαχθεί ο δικαιούχος επί περισσότερο χρόνο - Έννοια)
   2013/C 344/57
   Γλώσσα διαδικασίας: η ολλανδική
   
      Αιτούν δικαστήριο
   
   Centrale Raad van Beroep
   
      Διάδικοι στην υπόθεση της κύριας δίκης
   
   F. van der Helder, D. Farrington
   
      κατά
   
   College voor zorgverzekeringen
   
      Αντικείμενο
   
   Αίτηση προδικαστικής αποφάσεως — Centrale Raad van Beroep — Ερμηνεία των άρθρων 4 και 28, παράγραφος 2, στοιχείο β', του κανονισμού (ΕΟΚ) 1408/71 του Συμβουλίου, της 14ης Ιουνίου 1971, περί εφαρμογής των συστημάτων κοινωνικής ασφάλισης στους μισθωτούς, στους μη μισθωτούς και στα μέλη των οικογενειών τους που διακινούνται εντός της Κοινότητας (ΕΕ ειδ. έκδ. 005/01, σ. 73). — Ασφάλιση ασθενείας — Παροχές σε δικαιούχους συντάξεων οι οποίοι κατοικούν σε κράτος μέλος άλλο από εκείνο του αρμόδιου φορέα — Παροχές με επιβάρυνση του φορέα του κράτους μέλους που είχε καλύψει επί περισσότερο χρόνο τον δικαιούχο — Έννοια της «νομοθεσίας στην οποία είχε υπαχθεί ο δικαιούχος επί περισσότερο χρόνο»
   
      Διατακτικό
   
   Το άρθρο 28, παράγραφος 2, στοιχείο β', του κανονισμού (ΕΟΚ) 1408/71 του Συμβουλίου, της 14ης Ιουνίου 1971, περί εφαρμογής των συστημάτων κοινωνικής ασφαλίσεως στους μισθωτούς, στους μη μισθωτούς και στα μέλη των οικογενειών τους που διακινούνται εντός της Κοινότητας, όπως τροποποιήθηκε και ενημερώθηκε με τον κανονισμό (ΕΚ) 118/97 του Συμβουλίου, της 2ας Δεκεμβρίου 1996, όπως τροποποιήθηκε με τον κανονισμό (ΕΚ) 1992/2006 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2006, έχει την έννοια ότι η «νομοθεσία» στην οποία είχε υπαχθεί ο δικαιούχος επί περισσότερο χρόνο, στην οποία αναφέρεται η διάταξη αυτή, είναι η νομοθεσία περί συντάξεων.
   
      (1)  ΕΕ C 287 της 22.9.2012.